Йәйге амфитеатр

Йәйге амфитеатр  —  «Витебск славян баҙары» халыҡ-ара сәнғәт фестиваленең  төп концерт майҙансығы . «„Витебск“ мәҙәни үҙәгенең» дәүләт учреждениеһы филиалы. 

Йәйге амфитеатр 1988 йылда  файҙаланыуға тапшырыла.  2007 йылда реконструкциялана. Ҡыйығы күтәрелә һәм тирә-яҡ территорияһы төҙөкләндерелә. Реконструкция проектының  баш архитекторы — Александр Зафатаев.

Сәхнә майҙаны 430 м тәшкил итә.  Амфитеатрҙың  һыйҙырышлылығы 6247 урын . Тамашасы урындары  10 секторға  бүленә.

 Тарихы 
XX быуат башында  Йәйге  амфитеатр урынында М. Шагалдың уҡытыусыһы Ю. Пендың картиналарында һүрәтләнгән  Лерри циркы урынлашҡан.

Йәйге амфитетар 1988 йылда архитектор  В. Бабашкин  проекты буйынса төҙөлгән.  1988 йылда   I Бөтә союз поляк йыры фестивале алдынан  тәүге концерт үтә.  Концерт залының ике яруслы сәхнәһе   430 квадрат метр майҙанды биләй. Көмбәҙе, башҡа яҡтыртыу аппаратураларын иҫәпләмәйенсә,  200   прожектор менән  йыһазландырылған. Концерт комплексының һыйҙырышлылығы  5 мең тамашасы  тәшкил итә.

2006 йылдың авгусында бинаның  модернизациялау проекты әҙерләнә, унда  тамашасы урынын  6200-гә арттырыу һәм амфитеатр  өҫтөндә ҡыйыҡ ҡороу  күҙ уңында тотола.  Реконструкция проектының  баш архитекторы — Александр Зафатаев. Реконструкция һөҙөмтәһендә тамашасылар өсөн яңы  уңайлы урындар  ҡуйыла, ике ҙур экран,  артистар өсөн уңайлы грим һалыу бүлмәләре, техник персонал өсөн кабинеттар булдырыла, Германия, Франция, АҠШ, Италиянан  махсус амфитеатр өсөн эшләнгән   тауыш һәм яҡтылыҡ  ҡорамалдары һатып алына. Реконструкция хаҡы 35 миллиард белорус һумы тәшкил итә.

 Үтеүсе фестивалдәр 

 Бөтә союз поляк йыры   фестивале, 1988—1991
 Славян Баҙары, 1992
 Факел, 2013
 Шулай уҡ майҙанда даими рәүештә төрлө эстрада йондоҙҙарының  соло концерты, шулай уҡ ҡала саралары, шул иҫәптән Белем көнө, һуңғы ҡыңғырау, Еңеү көнө һ. б. үтә. 

 Иҫкәрмәләр 

 Һылтанмалар 

 Летний амфитеатр на сайте «Витебская энциклопедия»
 Летний амфитеатр
Категория:Концерт майҙандары
Категория:Витебск